सीएफएल से फलिये राेशन टीवी से कर रहे मनोरंजन
केंद्र सरकार के ग्रामीण विकास सचिव अनिल सुब्रहमण्यम व उपसचिव रेखा चौहान मंगलवार को निवाली ब्लॉक के ग्राम निलियर बावड़ी में बिजलीकरण कार्य का जायजा लेने पहुंचे।
ग्रामीणों ने चर्चा में बताया गांव सीएफएल से राेशन हो रहे हैं। वहीं टीवी से लोग मनोरंजन के साथ देश-दुनिया की जानकारी हासिल कर रहे हैं। जनवरी 2017 में दीनदयाल उपाध्याय ग्रामीण ज्योति योजना के तहत बिजलीकरण हुआ है। अफसरों ने ग्रामीणों के घर के भीतर जाकर देखा कि बिजलीकरण के चलते लोगों के जीवन में बदलाव आया है।
टोल फ्री नंबर पर कर सकते हैं शिकायतें
ग्रामीण विकास सचिव उपसचिव ने बिजली कंपनी के अफसरों से लाभान्वित लोगों व बिल की जानकारी ली। बिजली संबंधित शिकायतों के लिए टोल फ्री नंबर 1912 पर शिकायत व निराकरण को लेकर चर्चा की। योजना के तहत 50 गांवों का बिजलीकरण का कार्य हुआ है। जिले के 716 गांव बिजली से राेशन हुए हैं। दुर्गम स्थानों पर बसे गांवों में आजादी के बाद पहली बार बिजली पहुंची है। 716 गांवों में बिजली पहुंच चुकी है। विविकं के अधीक्षण यंत्री बीएल चौहान, ईई जेआर कनखरे, बीएम गुप्ता, महाप्रबंधक उद्योग एसएस मंडलोई थे।
hin_Deva awa_Deva hin_Deva hin_Deva hin_Deva